PATVIRTINTA

Marijampolės vaikų lopšelio – darželio „Šypsenėlė“ direktoriaus

2020 m. lapkričio 3 d.

įsakymu Nr. V - 106

**RESPUBLIKINĖS IKIMOKYKLINIO, PRADINIO IR KITŲ UGDYMO ĮSTAIGŲ VAIKŲ KŪRYBINIŲ DARBŲ PARODOS**

 **„BETLIEJAUS ŽVAIGŽDĖS PASAKA“**

**NUOSTATAI**

 **ANOTACIJA**

Artėjant Advento laikotarpiui, bandome suvokti ir įsivaizduoti, kas įvyko  Betliejuje prieš du tūkstančius metų, atkreipiame dėmesį į aukštesniąsias dvasines vertybes, kasmet prisimename nepaprastai ryškią šviesą danguje - Betliejaus žvaigždę, kuri yra Dangaus ženklas žmonėms apie Jėzaus Kristaus Gimimą, kuri buvo kelrodė trims išminčiams, keliaujantiems į mažą Betliejaus miestelį, kur gimė Jėzus.

 Norėdami **paaiškinti tikrąją Šv. Kalėdų laukimo prasmę mažiems vaikams,** išgyvenimus ir mintis kviesime išsakyti, kurdami pasaką savo kūrybiniais darbais.

**I. SKYRIUS**

 **BENDROSIOS NUOSTATOS**

 1. Ikimokyklinio, pradinio ugdymo ir kitų ugdymo įstaigų vaikų kūrybinių darbų parodos „Betliejaus žvaigždės pasaka“ (toliau parodos) nuostatai reglamentuoja parodos tikslą, uždavinius, dalyvius, kūrybinių darbų pateikimo tvarką, parodos organizavimą.

2. Paroda skirta Advento ir Šv. Kalėdų laukimo laikotarpiui.

3. Parodos nuostatai bus skelbiami Marijampolės vaikų lopšelio – darželio „Šypsenėlė“ internetinėje svetainėje, adresu: [www.ldsypsenele.lt](http://www.ldsypsenele.lt). ir Facebook socialinio tinklalapio „Auklėtoja Auklėtojai [(idėjos, darbeliai, pamokėlių planai)](https://www.facebook.com/profile.php?id=976828812401540&ref=br_rs)“ grupėje.

**II. SKYRIUS**

**PARODOS TIKSLAS IR UŽDAVINIAI**

 4. Tikslas - atsižvelgiant į vaiko kultūrinę ir socialinę patirtį, individualias galimybes, padėti vaikui suvokti Advento ir Šventų Kalėdų laukimo prasmę, perteikti  prieškalėdinio laikotarpio nuotaiką ir svarbą.

 5. Uždaviniai:

 5.1. ugdyti vaikų, kūrybinius gebėjimus, saviraišką, vertybines nuostatas;

 5.2. padėti vaikui pažinti ir perimti tautos kultūros pagrindus, sudaryti sąlygas krikščioniškajai vaikų pasaulėžiūrai ugdyti;

5.3. plėtoti bendradarbiavimą tarp šalies ugdymo įstaigų.

**III. DALYVIAI**

6. Lietuvos Respublikos ikimokyklinio, pradinio ir kitų ugdymo įstaigų bendruomenės

(ugdytiniai, pedagogai, tėvai).

**IV. KŪRYBINIŲ DARBŲ PATEIKIMO TVARKA**

 7. Vaikai su tėveliais ar pedagogais gamina įvairius darbelius, kurie atspindėtų Advento ir Šv. Kalėdų laukimo laikotarpį. Parodai pateikiami: adventiniai vainikai, adventiniai kalendoriai, žvaigždės, prakartėlės, paveikslėliai ir kt. Taigali būti skulptūrinės, erdvinės kompozicijos, rankdarbiai pagaminti iš įvairių medžiagų, nutapyti piešiniai, naudojant įvairią techniką. Dydis neribojamas.

8. Kūrybinius darbus užfiksuoti fotografijose. Padarytas nuotraukas A4 lapo formatu atsiųsti iki **2020 m. lapkričio 30 d.** paštu į Marijampolės vaikų lopšelį - darželį „Šypsenėlė“ adresu: **R. Juknevičiaus g. 80, LT-68192 Marijampolė.** Prie fotografijos taip pat priklijuoti kortelę (1 priedas) su informacija, kurioje nurodoma autoriaus vardas, pavardė, amžius, įstaigos pavadinimas. Darbų skaičius neribojamas.

9. Esant karantino laikotarpiui, paroda bus perkeliama į virtualią erdvę, todėl būtina atsiųsti fotografijų skaitmeninius variantus iki **2020 m. lapkričio 23 d.** adresu: rasa.sypsenele@gmail.com .

**V. PARODOS PORGANIZAVIMAS**

9.Parodos iniciatorė – lopšelio - darželio „Šypsenėlė direktorė Aldona Stagniūnienė.

 10. Parodos koordinatorė – direktoriaus pavaduotoja ugdymui Rasa Šalaševičienė.

11. Organizatorės - Marijampolės vaikų lopšelio – darželio „Šypsenėlė“ ikimokyklinio ugdymo mokytojos: Ineta Levulienė (auklėtoja metodininkė), Jolanta Jasiulevičienė (auklėtoja metodininkė), Irma Bagdonienė (auklėtoja), Vaida Spūdienė (auklėtoja).

12. Darbai bus eksponuojami Marijampolės Petro Kriaučiūno viešosios bibliotekos Draugystės padalinyje **nuo 2020 m. nuo gruodžio 4 d.** Bibliotekos adresas: Draugystės g. 5, LT-68255 Marijampolė.

 13. Parodos fotonuotraukas bus galima pamatyti ir virtualioje erdvėje: internetinėje svetainėje [www.ldsypsenele.lt](http://www.ldsypsenele.lt) ir Facebook socialinio tinklalapio „Auklėtoja Auklėtojai [(idėjos, darbeliai, pamokėlių planai)](https://www.facebook.com/profile.php?id=976828812401540&ref=br_rs)“ grupėje.

**VI. BAIGIAMOSIOS NUOSTATOS**

14. Visiems dalyviams bus išsiųsti individualūs Marijampolės vaikų lopšelio - darželio

„Šypsenėlė“ direktorės padėkos raštai, pedagogams – l/d „Šypsenėlė“ direktoriaus pažymos.

15. Darbų autoriai, pateikdami nuotraukas, asmeninius bei grupės auklėtinio duomenis (vardą bei pavardę) bei kontaktinę informaciją (el. pašto adresą) tampa parodos dalyviais ir sutinka, kad:

15.1. Parodai pateiktos nuotraukos gali būti neatlygintinai ir be apribojimų naudojamos parodos sklaidos tikslais;

15.2. Nuotraukų autoriai, pagal galiojančius teisės aktus, atsako už autorių teisių pažeidimus. Pateikdami kūrybinių darbų nuotraukas parodai, jie patvirtina, kad yra šių nuotraukų autoriai.

16. Kilus klausimams, skambinti direktoriaus pavaduotojai ugdymui Rasai Šalaševičienei tel.: 8 343 72524.

17. Organizatoriai neatsako už siuntimo metu dingusius, pažeistus ar sugadintus darbus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

5-7 cm

|  |  |
| --- | --- |
|  | **Autoriaus vardas, pavardė, amžius** (Times New Roman 12 šriftas, pajuodintas. Lygiavimas vidurinis).Įstaigos pavadinimas, mokytojo vardas, pavardė ( Times New Roman 12 šriftas. Lygiavimas vidurinis). |
|  |